cyanic-selkie/wikianc huggingface dataset:
भारतीय नाम
कन्नड़ नाम
उदा. कडिडल मंजप्पा, जहां कडिडल स्थान का नाम है और मंजप्पा व्यक्ति का नाम है।
उदा. अडनूर भीमाप्पा नरेन्द्र, जहां अडनूर स्थान का नाम है, भीमाप्पा पिता का नाम है और नरेन्द्र व्यक्ति का नाम है। अडनूर व भीमाप्पा को संक्षिप्त आद्याक्षरों के रूप में लिखा जा सकता है, जिससे नाम "ए. बी. नरेन्द्र" बन जायेगा.
उदा. कुंदापुर वरुण शेणॉय, कुंदापुर स्थान का नाम है, वरुण व्यक्ति का नाम है और शेणॉय कुलनाम है। उदा. सतीश रामनाथ हेगडे, सतीश व्यक्ति का नाम है, रामनाथ पिता का नाम है और हेगडे शीर्षक है। उदा. सतीश गौड़ा
हालांकि, यदि कोई व्यक्ति केवल अपने नाम का प्रयोग करना चाहता हो, तो आधिकारिक समूहों में जबरन अतिरिक्त नामों (सामान्यतः स्थान के नामों) को जोड़ने की प्रवृत्ति दिखाई देती है। कभी-कभी कुलनाम व्यक्ति द्वारा किये जाने वाले कार्य पर निर्भर होता है।
मलयाली (केरल) नाम
अधिकांश केरलवासियों का एक पारिवारिक नाम होता है। अधिकांश पारिवारिक नामों का मूल अस्पष्ट होता है, लेकिन उनका मूल भौगोलिक हो सकता है – उदा., वडक्केडथ (Vadakkedath) (उत्तर से), पुथेनवीतिल (Puthenveetil) (नये घर से) आदि। पारंपरिक रूप से पूर्ण नाम निम्नलिखित तीन में से किसी एक पद्धति का पालन करते हैं:
1. पारिवारिक नाम के बाद व्यक्ति का नाम और उसके बाद सामान्यतः जाति का नाम या शीर्षक लिखा जाता है। यह पद्धति उच्च-वर्णीय हिंदुओं (पुरुषों व महिलाओं दोनों के लिये) के बीच आम थी, विशेषतः मालाबार और कोचीन में. कुछ उदाहरण: मणि माधव चकियार (मणि पारिवारिक नाम या थारावाड नाम है, माधव (न) व्यक्ति का नाम है और चकियार जाति का नाम है), वल्लाथल नारायण मेनन (वल्लाथल पारिवारिक नाम या थारावाड नाम है, नारायण (न) व्यक्ति का नाम और मेनन जाति का नाम है), ओलप्पमण्णा सुब्रमणियन नंबूदिरी, एरंबला कृष्णन नायनार, आदि। कभी-कभी जाति का नाम/शीर्षक हटा दिया जाता है, उदा., कैनथ करुणाकरण (जहां जाति का नाम मरार हटा दिया गया है). महिलाओं के मामले में, जाति का नाम/शीर्षक, पारंपरिक रूप से, सामान्यतः भिन्न हुआ करता था, उदाहरणार्थ "नायर" के लिये "अम्मा" का प्रयोग किया जाता था, "नंबूदिरी" के लिये "अंदरज्जणम" का प्रयोग किया जाता था, "वारयार" के लिये "वारियसार", "नांबियार" के लिये "नांग्यार" "वलियाथन/उन्निथन/कर्था" के लिये "कुंजम्मा" आदि। (पंजाब की सिंह/कौर पद्धति को देखें), उदा., नालप्पट बालमणि अम्मा, जिनके भाई नालप्पट नारयण मेनन तथा सावित्री अंदरज्जणम (एक प्रसिद्ध लेखिका). अक्सर पारिवारिक नाम एक से अधिक भागों से मिलकर बना होगा, उदा., एलंकुलम मणक्कल शंकरन नंबूदिरीपाद, मदथिल थेक्केरपट्टु वासुदेवन नायर, आदि। सामान्यतः पारिवारिक नाम को आद्याक्षरित कर दिया जाता है, कभी-कभी व्यक्ति का नाम भी आद्याक्षरित किया जाता है (लेकिन जब इसके बाद जाति का नाम आ रहा हो, तो ऐसा कभी नहीं किया जाता) और जाति का नाम (यदि मौजूद हो) को कभी आद्याक्षरित नहीं किया जाता. यह पूरी तरह स्वैच्छिक है। अतः हमारे पास आम रूपों में वैलाथल नारायण मेनन, सी. अच्युत मेनन, ई के नायनार और पी. भास्करन (यहां भास्करन व्यक्ति का नाम है; जाति का नाम, इस उदाहरण में नायर, हटा दिया गया है) मौजूद हैं। नायर जाति में, शुरुआत में माता के पारिवारिक नाम का प्रयोग भी आम है। उदा. मैथिली राधाकृष्णन, जो अपने पारिवारिक नाम मैथिली के द्वारा ज्यादा जानी जाती हैं।
2. पारिवारिक नाम के बाद पिता का नाम और उसके बाद व्यक्ति का नाम लिखा जाता है। यह शेष जनसंख्या के बीच आम है। उदाहरणार्थ अधिकांश पारंपरिक ईसाई नाम इसी पद्धति का पालन करते हैं। सामान्यतः पारिवारिक नाम और पिता के नाम को आद्याक्षरित किया जाता था। महिलाओं (हिंदू) के मामले में, “अम्मा” का प्रयोग अक्सर किया जाता था (जैसा कि पिछले मामले में हुआ). उदाहरणों में के एम मणि, के जी जॉर्ज, वी एस अच्युतानंदन, के आर गोवरी अम्मा. पलक्कड़ के अनेक अय्यर (केरल के अय्यर) इस पद्धति के एक अनुकूलित रूप का प्रयोग करते हैं, जिसमें पारिवारिक नाम के स्थान पर "ग्रामम्" (गांव) का नाम लिखा जाता था। उदाहरण: तिरुनेलै नारायणैयर शेषन (टी एन शेषन), जहां तिरुनेलै गांव का नाम है, नारायणैयर पिता का नाम और शेषन व्यक्ति का नाम है; या गुरुवायूर शंकरनारायणन ललिथा को जी. एस. ललिथा के रूप में संक्षेपित किया जाता है।
3. व्यक्ति के नाम के बाद शीर्षक. यह विशिष्ट रूप से केंद्रीय त्रावणकोर क्षेत्र के सीरियाई ईसाइयों के बीच आम है, जहां राजा (महाराजा) या स्थानीय शासक (राजा या थंपुरन) चुनिंदा परिवारों को कोई उपाधियां प्रदान किया करते थे। उदाहरणों में वर्गीस वैद्यन (वैद्यन), फ्र. गेवर्गीस पणिक्कर (पणिक्कर), चाको मुथलली (मुथलली), अविरा थारकन (थारकन), वार्की वलिकप्पन (वलिकप्पन) आदि शामिल हैं।
4. व्यक्ति के नाम के बाद कुलनाम के रूप में पिता का नाम तथा माता के नाम से लिये गये आद्याक्षर. यह चलन अब आम है, जबकि व्यक्ति के नाम के साथ माता व पिता दोनों के नाम मिलते हैं। उदाहरणार्थ, एल. अथिरा कृष्ण. यहां माता के नाम ‘लीला’ का उल्लेख अद्याक्षर के रूप में मिलता है और पिता का नाम ‘कृष्ण’ कुलनाम के रूप में लिया गया है।
5. इन पारंपरिक नामकरण पद्धतियों में से अधिकांश का प्रयोग अब नहीं मिलता। सामान्यतः आजकल पारिवारिक नाम शामिल नहीं किये जाते (ऐसा संभवतः संयुक्त परिवारों या थारावाडों में आई कमी के कारण हुआ है). व्यक्ति के नाम, उसके बाद पिता के नाम (पितृसत्तात्मक, उदा. सुनील नारायणन या अनिल वर्गीस) अथवा जाति का नाम (उदा. अनूप नायर) लिखना वर्तमान में प्रचलित सबसे आम पद्धति है। पारिवारिक नाम के साथ मूल ग्राम का नाम लिखना भी असामान्य नहीं है, विशेषतः दक्षिणी केरल में, उदा. कावलम नारायण पणिक्कर, जहां कावलम अलप्पुज़ा जिले में एक गांव है।
इस बात पर ध्यान दिया जाना चाहिये कि अनेक ईसाई नाम, जैसे वर्गीस (गेवर्गीस) एरेमिक/सीरियाई मूल के हैं।
तमिल नाम
दक्षिणी राज्यों तमिलनाडु व केरल के कई लोग औपचारिक कुलनाम का प्रयोग नहीं करते, हालांकि इनमें से अधिकांश का कोई कुलनाम हो सकता है। ऐसा इसलिये है क्योंकि पारंपरिक रूप से कुलनाम उनकी जाति का उल्लेख करता है और इस बात को सुनिश्चित करने के लिये कि उनके नाम जाति-निरपेक्ष हों, उनके कुलनाम पूरी तरह त्याग दिये जाते हैं। अतः व्यवहार में, लोग कुलनाम के स्थान पर या तो अपने पिता के नाम का या आद्याक्षरों का प्रयोग करते हैं। जब आद्याक्षरों का प्रयोग किया जा रहा हो, तो उन्हें व्यक्ति के नाम के पहले या बाद में रखा जा सकता है। उदाहरणार्थ; जी. वेंकटेशन, वेंकटेशन जी, या वेंकटेशन गोविंदराजन, ये सभी वे विभिन्न तरीके हैं, जिनका प्रयोग वेंकटेशन नामक कोई व्यक्ति, जिसके पिता का नाम गोविंदराजन हो, स्वयं का उल्लेख करने के लिये कर सकता है।
मलेशियाई भारतीय (तमिल) नाम
मलेशिया में रहने वाले भारतीय मूल के अधिकांश लोगों (अधिकांशतः तमिल) का पैतृक मूल दक्षिण भारत में है। मलेशिया में, भारतीयों के लिये नामकरण का सामान्य प्रारूप वाय (Y) का पुत्र एक्स (X) या वाय (Y) की पुत्री एक्स (X) है। शब्दावली ‘का पुत्र’ मलय भाषा में आनक लेलकी (ANAK LELAKI) है, (जिसे पहचान के दस्तावेजों में संक्षिप्त रूप से A/L लिखा जाता है) और शब्दावली 'की पुत्री' आनक पेरेम्पुअन (ANAK PEREMPUAN) है, (जिसे पहचान के दस्तावेजों में संक्षिप्त रूप से A/P लिखा जाता है).
उदाहरण के लिये, मलयेशियाई पहचान पत्र (मायकाड) (MyKad) के नाम वाले भाग में तथा मलयेशियाई पासपोर्ट में वेलुपिल्लै (VELLUPILLAI) के पुत्र मुरुगन (MURUGAN) का नाम MURUGAN A/L VELLUPILLAI लिखा जाएगा.
उपरोक्त उदाहरण का प्रयोग करते हुये, MURUGAN A/L VELLUPILLAI अपने नाम को इस प्रकार भी व्यवस्थित करेगा कि उसके पिता का नाम उसका आद्याक्षर बन जाये औअर उसका नाम उसका कुलनाम/अंतिम नाम प्रतीत हो: वी. मुरुगन. यह पद्धति प्रसिद्ध दक्षिण भारतीय लेखक आर. के। नारायण (आर – मूल स्थान: राशिपुरम, के – पिता का नाम: कृष्णस्वामी) के नाम के प्रारूप के समान है। चूंकि वर्तमान में मलेशिया में निवासरत अधिकांश भारतीयों का जन्म मलेशिया में ही हुआ था, अतः उनके नाम में आद्याक्षरों के रूप में केवल पिता का नाम ही दिखाई देता है।
हालांकि, पश्चिमी देशों में बसने वाले मलेशियाई भारतीयों की संख्या बढ़ती जा रही है और अस्पष्टता से बचने के लिये उन्होंने अपने अंतिम नाम के रूप में पिता के नाम का प्रयोग करना प्रारंभ कर दिया है। अतः, वेलुपिल्लै का पुत्र मुरुगन पश्चिम में अपना नाम केवल मुरुगन वेलुपिल्लै या एम. वेलुपिल्लै लिखेगा.
सिंगापुर के भारतीय (तमिल) नाम
ब्रिटिश औपनिवेशिक काल में, भारतीय पुरुषों (अधिकांश तमिल) के नाम में क्रमशः संबधात्मक शब्दावली S/O (का पुत्र) और भारतीय महिलाओं के नाम में D/O (की पुत्री) का प्रयोग किया जाता था और ये शब्दावलियां सिंगापुर में आज भी प्रचलित हैं।
तेलुगु नाम
तेलुगु लोगों के पारिवारिक नामों के पहले व्यक्ति का नाम लिखा जाता है और अक्सर यह अपने संक्षिप्त रूप में होता है। उदाहरणार्थ, कंभम नागार्जुन रेड्डी नाम को संक्षिप्त रूप से के। एन.रेड्डी लिखा जायेगा. इस नाम में, नागार्जुन रेड्डी व्यक्ति का नाम है और कंभम उसका पारिवारिक नाम (कुलनाम) होगा. विशिष्ट रेड्डी जाति के कुछ लोग अपने नामों के साथ जाति का नाम भी जोड़ते हैं, विशेषतः “नायडू”, चौधरी, शेट्टी, गौड़ या मुद्राज. उदाहरणार्थ, विजय रेड्डी, हरि चौधरी, देवेंद्र गौड़. सामान्यतः, यदि पश्चिमी प्रारूप में व्यक्ति का नाम विजय रेड्डी कंडी (व्यक्ति का नाम, द्वितीय नाम और पारिवारिक नाम) था, तो तेलुगु-भाषी क्षेत्रों में इस नाम को के। विजय रेड्डी लिखा जायेगा. आंध्र प्रदेश में अनेक जातियों में एक समान कुलनाम, जैसे “लंकला” भी होते हैं, यादव जाति में लंकला वीरैया, रेड्डी जाति में लंकला दीपक रेड्डी आदि।
कभी-कभी पारिवारिक नाम मानवीय शरीर के अंगों के समान भी हो सकते हैं, जैसे बोड्डु (नाभि), लिंगम (पुरुष जननेंद्रिय) आदि। हालांकि उन नामों के साथ सदैव ही कोई आध्यात्मिक अर्थ जुड़ा होता है। आध्यात्मिक अर्थ में, बोड्डु का अर्थ ब्रह्माण्ड का मूल तथा लिंगम का अर्थ भगवान शिव होता है।
भांडुप
भांडुप मुंबई का एक उपनगर है।
बजीना, द्वाराहाट तहसील
बजीना, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
३१ सितंबर
३१ सितंबर ग्रेगोरी कैलंडर के अनुसार वर्ष का २७४वॉ (लीप वर्ष मे २७५ वॉ) दिन है। साल मे अभी और ९१ दिन बाकी है।
नाहुर
नाहुर मुंबई का एक उपनगर है।
लिलुइआ गाँव, तिरवा (कन्नौज)
लिलुइआ तिरवा, कन्नौज, उत्तर प्रदेश स्थित एक गाँव है।
तिब्बिया कॉलेज
तिब्बिया कॉलेज, जिसे आयुर्वेदिक एवं यूनानी तिब्बिया कॉलेज  के नाम से भी जाना जाता है, एक सार्वजनिक विश्वविद्यालय है जो भारत की राजधानी नई दिल्ली में स्थित है। 19 वी सदी में स्थापित यह कॉलेज आयुर्वेदिक और यूनानी चिकित्सा पद्धति के अध्ययन की सुविधा प्रदान करता है। इस कॉलेज का उद्घाटन महात्मा गाँधी ने सन 1921 में किया था। यह कॉलेज आयुर्वेदिक आयुर्विज्ञान और शल्य चिकित्सा और यूनानी आयुर्विज्ञान और शल्य चिकित्सा में स्नातक उपाधि प्रदान करता है। 15 फ़रवरी 2008 को एक 60 बिस्तर वाला जच्चा-बच्चा खंड कॉलेज में शुरु किया गया है, साथ ही दिल्ली सरकार नें कॉलेज के आयुर्वेदिक और यूनानी चिकित्सा में योगदान के देखते हुए इसे एक विश्वविद्यालय के रूप में विकसित करने की घोषणा की है।
मुलुंड रेलवे स्टेशन
मुलुंड मुंबई का एक रेलवे स्टेशन है।
पेयटन मैनिंग
पेयटन मैनिंग, डेनवर ब्रॉन्कोस के एक खिलाड़ी है।
स्पर्श (1980 फ़िल्म)
स्पर्श 1980 में बनी हिन्दी भाषा की भारतीय फ़िल्म है। इसका निर्देशन और लेखन का कार्य सई परांजपे ने किया है।
संक्षेप
यह कहानी दृष्टिबाधितों पर आधारित है कि किस प्रकार दृष्टिहीन बच्चे अपना जीवन जीते हैं और उनका विद्यालय में कैसा जीवन बीतता है और वह किस प्रकार का महसूस करते हैं। स्पर्श नाम उनके स्पर्श करके महसूस करने से है। यह कहानी एक नवजीवन अंधविद्यालय से शुरू होती है, जिसका प्राचार्य अनिरुद्ध परमार (नसीरुद्दीन शाह) होते हैं। इस विद्यालय में 200 विद्यार्थी पढ़ते रहते हैं। एक दिन वह चिकित्सक से मिलने जाते समय उसे एक गाना सुनाई देता है। वह उस गाने को सुन कर मंत्रमुग्ध हो जाता है।
वह गाना कविता प्रसाद (शबाना आज़मी), जिसका हाल ही में पति कि मौत हो जाए रहती है। उसकी तीन वर्ष पूर्व शादी हुए रहती है। वह भी अपने आप को बिलकुल अकेला महसूस करते रहती है। उसकी केवल एक ही मित्र रहती है। मंजु (सुधा चोपड़ा) जो उसके बचपन से उसकी दोस्त रहती है।
कविता की मुलाक़ात मंजु द्वारा किए गए एक आयोजन के दौरान अनिरुद्ध से होती है। वह आवाज से पहचान जाता है। वार्तालाप के दौरान वह अपने विद्यालय में एक शिक्षक, जो संगीत सीखा सके। के बारे में कहता है। पहले कविता नहीं मानती है, लेकिन मंजु और उसके पति के कहने पर वह हाँ कह देती है।
वह कई समय विद्यालय में रहती है और उसकी दोस्ती अनिरुद्ध से हो जाती है। धीरे धीरे दोस्ती बहुत मजबूत हो जाती है। लेकिन दोनों की सोच बहुत अलग होती है।
संगीत
इस फ़िल्म के संगीत को वेतेरण, संगीत निर्देशक कनू रॉय और बोल इन्दु जैन ने बनाया है।
दुधार
दुधार में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
अंतराबंध
मनोविदलिता या अंतराबंध (स्किज़ोफ़्रीनीया / Schizophrenia) कई मानसिक रोगों का समूह है जिनमें बाह्य परिस्थितियों से व्यक्ति का संबंध असाधारण हो जाता है। कुछ समय पूर्व लक्षणों के थोड़ा-बहुत विभिन्न होते हुए भी रोग का मौलिक कारण एक ही माना जाता था। किंतु अब प्रायः सभी सहमत हैं कि अंतराबंध जीवन की दशाओं की प्रतिक्रिया से उत्पन्न हुए कई प्रकार के मानसिक विकारों का समूह है। अंतराबंध को अंग्रेजी में डिमेंशिया प्रीकॉक्स (Dementia praecox) भी कहते हैं।
अंतराबंध की गणना बड़े मनोविकारों में की जाती है। मानसिक रोगों के अस्पतालों में 55 प्रतिशत इस रोग के रोगी पाए जाते हैं और प्रथम बार आने वालों में ऐसे रोगी 25 प्रतिशत से कम नहीं होते। इस रोग की चिकित्सा में बहुत समय लगने से इस रोग के रोगियों की संख्या अस्पतालों में उत्तरोत्तर बढ़ती रहती है। यह अनुमान लगाया गया है कि साधारण जनता में से दो से तीन प्रतिशत व्यक्ति इस रोग से ग्रस्त होते हैं। पुरुषों में 20 से 24 वर्ष तक और स्त्रियों में 35 से 39 वर्ष तक की आयु में यह रोग सबसे अधिक होता है। अस्पतालों में भर्ती हुए रोगियों में से 40 प्रतिशत शीघ्र ही नीरोग हो जाते हैं। शेष 60 को जीवनपर्यंत या बहुत वर्षों तक अस्पताल ही में रहना पड़ता है।
अंतराबन्ध के रूप
इस रोग के प्रायः चार रूप पाए जाते हैं:
(1) सामान्य रूप में व्यक्ति अपनी चारों ओर की परिस्थितियों से अपने को धीरे-धीरे खींच लेता है, अर्थात् अपने सुहृदों, मित्रों तथा व्यवसाय से, जिनसे वह पहले प्रेम करता था, उदासीन हो जाता है।
(2) दूसरे रूप में, जिसकी यौवनमनस्कता (हीबे फ़्रीनिया / hebephrenia) कहते हैं, रोगी के विचार तथा कर्म भ्रम पर आधारित होते हैं। यह रोग साधारणतः युवावस्था में होता है।
(3) तीसरे रूप में उसके मस्तिष्क का अंग-संचालक-मंडल विकृत हो जाता है। या तो उसके अंगों की गति अत्यंत शिथिल हो जाती है, यहाँ तक कि वह मूढ़ और निश्चेष्ट सा पड़ा रहता है, या वह अति प्रचंड हो जाता है और भागने, दौड़ने, लड़ने, आक्रमण करने या हिंसात्मक क्रियाएँ करने लगता है।
(4) चौथा रूप अधिक आयु में प्रकट होता है और विचार संबंधी होता है। रोगी अपने को बहुत बड़ा व्यक्ति मानता है, या समझता है कि वह किसी के द्वारा सताया जा रहा है।
कितनी ही बार रोगी में एक से अधिक रूप मिले हुए पाए जाते हैं। न केवल यही, प्रत्युत अन्य मानसिक रोगों के लक्षण भी अंतराबंध के लक्षणों के साथ प्रकट हो जाते हैं।
कारण
रोग के कारण के संबंध में बहुत प्रकार के सिद्धांत बनाए गए जो शारीरिक रचना, जीवरसायन अथवा मानसिक विकृतियों पर आश्रित थे। किंतु अब यह सर्वमान्य मत है कि इस रोग का कारण व्यक्ति की अपने को सांसारिक दशाओं तथा चारों ओर की परिस्थितियों के समानुकूल बनाने की असमर्थता है। व्यक्ति में शैशव काल से ही कोई हीनता या दीनता का भाव इस प्रकार व्याप्त हो जाता है कि फिर जीवन भर उसको दूर नहीं कर पाता। इसके कारण शारीरिक अथवा मानसिक दोनों होते हैं। बहुतेरे विद्वान यह मानते हैं कि व्यक्ति के जीवन के आरंभिक वर्षों में पारिवारिक संबंध इस दशा का कारण होते हैं; विशेषकर माता का शिशु के साथ कैसा व्यवहार होता है उसी के अनुसार या तो यह रोग होता है या नहीं होता। शिशु की ऐसे धारणा बनना कि कोई उससे प्रेम नहीं करता या वह अवांछित शिशु है, रोगोत्पत्ति का विशेष कारण होता है। कुछ विद्वान यह भी मानते हैं कि शरीर में उत्पन्न हुए जीवविष (टॉक्सिन) मनोविकार उत्पन्न करने के बहुत बड़े कारण होते हैं। वे शारीरिक और मानसिक दोनों प्रकार के कारणों को मौलिक कारण समझते हैं।
चिकित्सा
पहले रोग की चिकित्सा आशाजनक नहीं समझी जाती थी। किंतु अब मनोविश्लेषण से चिकित्सा में सफलता की आशा होने लगी है। ऐसे रोगियों के लिए विशेष चिकित्सालयों और मनोवैज्ञानिकों की आवश्यकता होती है। औषधियों का भी प्रयोग होता है। इंस्युलिन तथा विद्युत द्वारा आक्षेप उत्पन्न करना भी उपयोगी पाया गया है। विशेष आवश्यकता इसकी रहती है कि रोगी को पुरानी परिस्थितियों से हटा दिया जाए। विशेष व्यायाम तथा ऐसे काम-धंधों का भी, जिनमें मन लगा रहे, उपयोग किया जाता है। रोग जितने ही कम समय का और हलका होगा उतने ही शीघ्र रोग से मुक्ति की आशा की जा सकती है। चिरकालीन रोगों में रोग मुक्ति कठिन होती है।
सोनीपत लोक सभा निर्वाचन क्षेत्र
सोनीपत लोक सभा निर्वाचन क्षेत्र भारत के हरियाणा राज्य का एक लोक सभा निर्वाचन क्षेत्र है।
2010 शीतकालीन ओलंपिक में सेनेगल
सेनेगल ने कनाडा के वैंकूवर, 2010 के शीतकालीन ओलंपिक में भाग लिया। खेलों में देश की भागीदारी शीतकालीन ओलंपिक खेलों में पांचवें स्थान पर रही। पिछले खेलों के अनुसार, सेनेगल का एकमात्र एथलीट लेट्टी सैक, एक अल्पाइन स्कीयर था। वह राष्ट्र के परेड में देश का झंडा वाहक भी था। सेक ने कोई पदक नहीं जीता, हालांकि वह विशाल स्लैलम में मोरक्को के साथी अफ्रीकी समीर अझीमानी से आगे रहे।
डॉकयार्ड रोड
डॉकयार्ड रोड मुंबई का एक उपनगरीय रेलवे स्थानल है।
बेतार
बेतार (अंग्रेज़ी: wireless) का मतलब बिना किसी तार के सूचना सन्केतों के स्थानान्तरण से है।बेतार का तार का अविष्कार "मार्कोनी" ने सन् 1901 में किया था। सूचना प्रौद्योगिकी के आने से पहले बेतार का अर्थ रेडियो माना जाता था। आजकल बेतार का उपयोग कई जगहों पे होता है और इसके कई अभिप्राय हो सकते हैं। जैसे कि
पूर्वी बंगाल
पूर्वी बंगाल बंग भंग के समय बंगाल के पूर्वी भाग के लिए प्रयुक्त शब्द है। १९४७ में स्वतंत्रता के बाद यह भाग पाकिस्तान का भाग बना और वर्तमान में इसे बांग्लादेश के नाम से जाना जाता है।
नवसाम्राज्यवाद
नव-उपनिवेशवाद (New Imperialism) से तात्पर्य 19वीं शताब्दी के अन्तिम भाग से लेकर 20वीं शताब्दी के आरम्भिक काल तक की अवधि से है जिस अवधि में यूरोपीय शक्तियों, यूएसए  एवं जापान ने अपने उपनिवेशों का जमकर विस्तार किया। इस कालावधि में जितने भूभाग पर इन शक्तियों ने कब्जा जमाया, वैसा इसके पहले कभी नहीं हुआ था।  यह वह काल था जब इन राष्ट्रों ने नयी प्रौद्योगिकीय उन्नति का लाभ उठाकर अपने अधिकार में नए-नए भूभागों को कर लिया। नव उपनिवेशकाल की विशेषता यह थी कि इस काल में 'साम्राज्य के लिये साम्राज्य' की धारणा अपूर्व रूप से बलवती हो गयी थी। इस काल में समुद्र पार दूसरे देशों के क्षेत्रों पर अधिकार करने की होड़ लग गयी थी। इसके साथ ही कुछ उपनिवेशकारी देशों द्वारा 'जातीय उच्चता' (racial superiority) का सिद्धान्त का प्रचार-प्रसार किया गया जिसका सारांश यह है कि 'पिछड़े लोग' स्वशासन के लिये उपयुक्त नहीं होते।
प्रशांति एक्स्प्रेस ८४६३
प्रशांति एक्स्प्रेस 8463  भारतीय रेल द्वारा संचालित एक मेल एक्स्प्रेस ट्रेन है। यह ट्रेन भुवनेश्वर रेलवे स्टेशन (स्टेशन कोड:BBS) से 05:45AM बजे छूटती है और बंगलौर सिटी जंक्शन रेलवे स्टेशन (स्टेशन कोड:SBC) पर 11:30AM बजे पहुंचती है। इसकी यात्रा अवधि है 29 घंटे 45 मिनट।
पिछोर, ग्वालियर
पिछोर (Pichhore) भारत के मध्य प्रदेश राज्य के ग्वालियर ज़िले में स्थित एक नगर है।
जनसांख्यिकी
भारत की जनगणना, पिछोर की आबादी 11,725 बताती है। पुरुष आबादी का 53% और महिलाएँ 47% हैं। पिछोर की औसत साक्षरता दर 52% है, जो राष्ट्रीय औसत से कम है: पुरुष साक्षरता 63% है, और महिला साक्षरता 40% है। पिछोर में, 17% आबादी 6 साल से कम उम्र की है।
पॉलिमरेज शृंखला अभिक्रिया
आण्विक जीवविज्ञान में, पॉलिमरेज़ शृंखला अभिक्रिया (polymerase chain reaction (पीसीआर)), किसी डी एन ए सेगमेण्ट की एकाधिक प्रतिरूप तैयार करने के लिए बहुतायत में उपयोग में लायी जाने वाली एक विधि है। इसके लिए एक डी एन ए प्राइमर एवं टॉक पॉलिमरेज़ की आवश्यकता होती है। इसके लिए प्रयोग किया जाने वाला उपकरण थर्मोसाइकिलर होता है।
डी एन ए अंगुली छापन से पूर्व पॉलिमरेज़ शृंखला अभिक्रिया की आवश्यकता होती है। इसका प्रयोग चिकित्सा एवं न्यायालयीय विज्ञान (फोरेन्सिक साइन्स) में अधिकतम किया जाता है।
पॉलीमरेज श्रृंखला अभिक्रिया के घटक
वह वांछित डीएनए जिसमें प्रवर्धन के लिए आवश्यक अनुक्रम (Sequence) होते हैं।
यह तापस्थायी डीएनए पोलीमरेज़ एंजाइम है जो dNTP का उपयोग करके DNA के नये रज्जुक (strain) का संश्लेषण (synthesis) करता है। इसको थर्मस इक्वीटीकस जीवाणु से प्राप्त किया जाता है।
4. डीएनटीपी (dNTP) डीओक्सी न्यूक्लियोटाइड ट्राइफोस्फेट्स का उपयोग करके डीएनए का संश्लेषण किया जाता हैं। ये चार प्रकार के होत्ते है – dATP, dGTP, dTTP तथा dCTP.
ये पोलीमरेज एंजाइम के सह-कारक (Co-factor) के रूप में कार्य करते हैं।
बीएसए (Bovine Serum Albumin ) पीसीआर की प्रक्रिया को बढ़ाता है।
पीसीआर के चरण
पीसीआर चक्र में तीन चरण होते हैं- वांछित DNA युक्त अभिक्रिया मिश्रण को 1 मिनट के लिए 94 डिग्री सेल्सियस तक गरम किया गया। उच्च तापमान के कारण DNA के दोनों रज्जुकों (Strain) के बीच के H-बंध टूटकर दोनों रज्जुक पृथक हो जाते हैं।
वांछित DNA युक्त अभिक्रिया मिश्रण 1 मिनट के लिए 72 डिग्री सेल्सियस पर टैक पोलीमरेज़ द्वारा न्यूक्लियोटाइड्स को जोड़ा जाता है। इस प्रकार लगभग 4-5 मिनट की अवधि चक्र पूरा हो जाता है। PCR के प्रत्येक चक्र में डीएनए की मात्रा दोगुनी हो जाती है।
रिए रोड
रिए रोड मुंबई का एक उपनगरीय रेलवे स्थानल है।
दुधैला
दुधैला में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
एमी गुडमॅन
एमी गुडमॅन (जन्म १३ अप्रिल १९५७) अमेरिका की प्रसारण पत्रकार हैं। इन्हें मुख्य रूप से पसिफिका रेडिओ के डेमोक्रेसी नाउ कार्यक्रम के मेजबान के रूप में जानते हैं।
प्रिंस ऑफ पर्शिया: द सैंड्स ऑफ टाइम (फिल्म)
प्रिंस ऑफ पर्शिया: द सेंड्स ऑफ टाइम (Prince of Persia: The Sands of Time) एक २०१० अमेरिकी कल्पना साहसिक फिल्म है। फिल्म इसी नाम के यूबीसॉफ्ट मॉन्ट्रियल द्वारा जारी २००३ के वीडियो गेम पर आधारित है। फिल्म का शीर्षक वीडियो गेम जैसे प्रिंस ऑफ पर्शिया: द सैंड्स ऑफ टाइम है और मुख्य रूप से फिल्म गेम पर आधारित है।
जेक जिलएनहॉल शहज़ादे (प्रिंस) दास्तां, गेम्मा आर्टरटन शहज़ादी (प्रिंसेस) तमिना, बेन किंग्सले निज़ाम और अल्फ्रेड मोलिना शेख अमर बने है।
कहानी
एक दिन, जब शरमन ने बाजार चौक का दौरा किया, तो उन्होंने देखा कि युवा दास्तान ने अपने बचपन के दोस्त और साथी साही, बिस को गार्डों से बचाने के लिए अपनी जान जोखिम में डाल दी, उन्होंने अपने अंदर "एक महान राजा की आत्मा" देखी और इसलिए उन्होंने फैसला किया उसे एक पुत्र के रूप में अपनाने के लिए, उसे सिंहासन के लिए अगला बना दिया ताकि दो अन्य राजकुमार ताज के लिए न लड़ें।
दास्तान और उसके भाई, अपने चाचा, निज़ाम की सलाह के तहत, अलमुत के पवित्र शहर के पास फ़ारसी सीमाओं के लिए निकल पड़े। ऐसा कहा जाता था कि आलमुत "कोस्ककान" में फारसी दुश्मनों को हथियार बेचता रहा है। दास्तान मुख्य द्वार खोलने के लिए शहर में एक स्ट्राइक फोर्स का नेतृत्व करता है, जिससे फारसी सैनिकों को जीत मिलती है। इसके तुरंत बाद, दास्तान घोड़े पर सवार एक व्यक्ति से मिलता है और उसे हरा देता है, इस प्रक्रिया में समय के खंजर की खोज करता है। आलमुत की राजकुमारी, तमिना को पकड़ लिया जाता है और दास्तान के कब्जे में खंजर देखकर शांति प्राप्त करने के लिए तुस से शादी करने के लिए सहमत हो जाती है। उनके पिता, शरमन, उनसे यह कहते हुए नाराज़ हो गए कि उनका "साहसिक" उनके सहयोगियों के साथ अच्छा नहीं होगा।
शरमन ने शहर पर हमला करने के लिए तुस को फटकार लगाई और सुझाव दिया कि तुस के बजाय दास्तान को तमिना से शादी करनी चाहिए। विजय भोज में, दास्तान अनजाने में अपने पिता को तुस द्वारा दिया गया एक जहरीला वस्त्र भेंट करता है, जो इसे दान करने के तुरंत बाद मर जाता है। दास्तान को राजा की हत्या के लिए दोषी ठहराया जाता है और आलमुत को तमिना के साथ भाग जाता है। साथ में वे जंगल में उद्यम करते हैं। अपने पहले शिविर में, तमिना राजकुमार को मारने और खंजर को ठीक करने का प्रयास करती है। उनकी लड़ाई के दौरान दास्तान ने तमिना के हाथ से खंजर मारा, और जब वह इसे रेत से पकड़ लेता है, तो गलती से गहना बटन को मूठ पर दबा देता है जो इसकी रिवाइंडिंग शक्ति को सक्रिय करता है। दास्तान को तामिना को मारने की कोशिश करने से ठीक पहले वापस ले जाया जाता है। अभी जो कुछ हुआ है, उस पर हैरान, दास्तान झिझकता है, तमिना को अपनी तलवार से उसकी छाती पर वार करने की अनुमति देता है। जमीन पर गिरते हुए, दास्तान ने अपनी बेल्ट से खंजर खींच लिया और इसे फिर से सक्रिय कर दिया, जिससे तमिना का स्पष्ट आतंक था। राजकुमारी द्वारा उसे मारने की कोशिश करने से ठीक पहले उसे फिर से वापस ले जाया जाता है।
शाहनगर गाँव, तिरवा (कन्नौज)
शाहनगर तिरवा, कन्नौज, उत्तर प्रदेश स्थित एक गाँव है।
प्रिंस ऑफ पर्शिया: द सैंड्स ऑफ टाइम (फिल्म)
कहानी
दास्तान और तमिना भाग जाते हैं और शरमन के अंतिम संस्कार के लिए फारस लौट जाते हैं। दास्तान निज़ाम को समझाने की कोशिश करता है कि उसने उसके पिता को नहीं मारा है। दास्तान को पता चलता है कि तमिना ने खंजर ले लिया है; हालाँकि, वह तब नोटिस करता है कि निज़ाम के हाथ उसी जहर से जल गए हैं, जिसने उसके पिता को मार डाला था। निज़ाम का दावा है कि उस समय उसके भाई से बागे को खींचने की कोशिश से उसके हाथ जल गए थे, लेकिन दास्तान को निज़ाम ने कभी उसे छूते हुए याद नहीं किया, यह महसूस करते हुए कि निज़ाम ने ही बागे को जहर दिया होगा। गार्सिव और शहर के गार्ड दिखाई देते हैं और दास्तान पर हमला करते हैं और उसे भागने के लिए मजबूर किया जाता है।
दास्तान तमिना को पकड़ता है और बताता है कि हत्या के पीछे निज़ाम का हाथ था। एक बार जब तमिना अंततः खंजर के बारे में सब कुछ समझाती है, तो दास्तान को पता चलता है कि निज़ाम समय का खंजर क्यों चाहता है: समय पर वापस जाने के लिए बड़े पैमाने पर सैंडग्लास के साथ इसका इस्तेमाल करना और शरमन को शेर से बचाने के लिए पूर्ववत करना ताकि वह राजा बन सके। उन्होंने झूठे आरोपों को गढ़ा कि अलमुत फारस के दुश्मनों को हथियारों का सौदा कर रहा था ताकि उन्हें शहर में सैंडग्लास के लिए खोज करने का अवसर मिले। हालांकि, सैंडग्लास खोलने से एक सर्वनाशकारी सैंडस्टॉर्म शुरू हो जाएगा जो दुनिया को खत्म कर देगा। इस बीच, निज़ाम गार्सिव और तुस को समझाने की कोशिश करता है कि दास्तान उन्हें उखाड़ फेंकने की कोशिश कर रहा है और उसे तुरंत मार दिया जाना चाहिए; जब यह विफल हो जाता है, तो वह दास्तान को मारने के लिए हसनसिनों को काम पर रखता है। दास्तान और तमिना को शेख अमर और सेसो द्वारा फिर से कब्जा कर लिया गया है, जो अपने बर्बाद व्यापार को फिर से बनाने की कोशिश कर रहे हैं ताकि उन्हें भारी इनाम के लिए बदल दिया जा सके। लेकिन उस रात, जब हर कोई सो रहा होता है, हसनसिन नेता, ज़ोल्म कई समूह मर जाते हैं, लेकिन दास्तान खंजर का उपयोग करता है और सभी सांपों को मारने और सभी को बचाने का प्रबंधन करता है। अगले दिन जोड़ी, शेख और सेसो के साथ, भारत के पास पहाड़ों में एक गुप्त अभयारण्य की यात्रा करती है, जहां खंजर को गुप्त करना संभव है। हालांकि, वे गार्सिव के आदमियों से भाग लेते हैं।
समूह निजाम और समय का खंजर के बारे में सच्चाई प्रकट करने के लिए आलमुत लौटता है। उन्हें पता चलता है कि खंजर की रक्षा सेतम, हसनसिन द्वारा की जा रही है, जिसने गार्सिव को मार डाला था। सेसो स्वयंसेवकों ने सेतम को हराने और खंजर की बरामदगी के कार्य के लिए, वह एक द्वंद्वयुद्ध में सेतम को हरा देता है लेकिन खुद घातक रूप से घायल हो जाता है। वह अपने घावों के आगे घुटने टेकने से पहले दास्तान को खंजर फेंकने का प्रबंधन करता है। दास्तान तुस का सामना करता है और उसे खंजर की यांत्रिकी समझाता है और फिर दिल में खंजर घोंप देता है, जिससे उसकी मौत हो जाती है; टस समय को पीछे कर दास्तान को फिर से जीवंत करता है और उसे पता चलता है कि उसका भाई हमेशा निर्दोष रहा है। इसके तुरंत बाद, हालांकि, निज़ाम आता है और दास्तान को मारने के लिए अपने हसनसिन गार्ड, ग़ज़ाब को छोड़कर, तुस को मार देता है।
खंजर एक बार फिर निज़ाम के हाथ में है, लेकिन दास्तान तमिना की मदद से ग़ज़ाब को हराने में कामयाब हो जाता है। निज़ाम आलमुत के नीचे सैंडग्लास गुफाओं में जाता है, क्योंकि दास्तान और तमिना एक अधिक गुप्त मार्ग लेते हैं: एक भूमिगत सुरंग। ज़ोलम के साथ एक छोटी सी लड़ाई के बाद, टमिना ज़ोलम के सांपों में से एक को पकड़ लेती है और ज़ोलम की आँखों में घोंप देती है, उसे घातक रूप से घायल कर देती है और उसे एक खाई में उसकी मौत के लिए भेज देती है। फिर दास्तान और तमिना ने पहली बार किस किया।
दास्तान अलमुत की घेराबंदी को रोकता है, निज़ाम के विश्वासघात का खुलासा करता है; निज़ाम ने दास्तान पर हमला किया, लेकिन तुस ने उसे मार डाला। अपने शहर में तोड़फोड़ के लिए माफी माँगने के बाद, टस ने सुझाव दिया कि शायद तमिना और दास्तान को सद्भावना के संकेत के रूप में शादी करनी चाहिए। राजकुमार उसे समय का खंजर लौटाता है, जो तमिना के फारसियों के दृष्टिकोण को बदल देता है। बाद में, दोनों एक साथ टहलते हैं, दास्तान और तमिना के बीच विनम्र बातचीत होती है, जिसमें दास्तान खंजर की शक्तियों के बारे में अपने ज्ञान का संकेत देता है और तमिना को बताता है कि वह उस दिन की प्रतीक्षा कर रहा है जब वे एक-दूसरे को बेहतर तरीके से जानते हैं।
पाभैं, पिथौरागढ (सदर) तहसील
पाभैं, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
कॉटन ग्रीन
कॉटन ग्रीन मुंबई का एक उपनगरीय रेलवे स्थानल है।
पर्णहरित
पर्णहरित, हरितलवक, (chlorophyll) पर्ण हरिम या क्लोरोफिल एक प्रोटीनयुक्त जटिल रासायनिक यौगिक है। यह वर्णक पत्तों के हरे रंग का कारण है। यह प्रकाश-संश्लेषण का मुख्य वर्णक है। इसे फोटोसिन्थेटिक पिगमेंट भी कहते हैं। इसका गठन भी पत्तों में पाए जाते हैं।
रासायनिक संरचना
क्लोरोफिल का महत्व इस कारण है कि यही सूर्यप्रकाश की ऊर्जा का अवशोषण कर वायु के कार्बन डाइऑक्साइड से पौधों में शर्कराओं, पॉलिशर्कराओं तथा अन्य जटिल कार्बनिक यौगिकों का सृजन करता है। यह स्वयं भी सूर्य के प्रकाश द्वारा ही बनता है। बहुत समय तक इसके संघटन के संबंध में हमारा ज्ञान अधूरा था। विल्स्टेटर (Willstatter) नामक जर्मन रसायनज्ञ ने 1911 ई. में इस वर्णक को शुद्ध रूप में पृथक् किया और इसके विघटित अवयवों के संघटन का अध्ययन करके इसका अस्थायी रासायनिक सूत्र निर्धारित किया। उन्हांने यह भी पता लगाया कि क्लोरोफिल दो प्रकार के होते हैं। एक को उन्होंने क्लारोफिल ऐल्फा, या क्लोरोफिल-ए और दूसरे को क्लारोफिल बीटा, या क्लारोफिल-बी, की संज्ञा दी। ये दोनों 3:1 के अनुपात में पत्तों में पाए जाते हैं। हरे पत्तों के 1,000 भाग में 2 भाग क्लोरोफिल-ए का, 3/4 भाग क्लोरोफिल-बी का, भाग ज़ैंथोफिल का और 1/6 भाग कैरोटीन का रहता है।
हरे पत्तों या सूखे पत्तों के चूर्ण से 85% ऐल्कोहल या 80% ऐसीटोन विलायक द्वारा क्लोरोफिल का निष्कर्ष निकाला जाता है। सूखे चूर्ण के लगभग दो किलोग्राम से प्राय: 13 ग्राम क्लोरोफिल प्राप्त होता है। क्लोरीफिल-ए कुछ नीलापन लिए हरे रंग का होता है और क्लोरोफिल-बी कुछ पीलापन लिए हरे रंग का। दोनों के संघटन में कोई विशेष अंतर नहीं है। एक में जहाँ मेथिल मूलक है, दूसरे में उसके स्थान में ऐल्डिहाइड़ मूलक है। इससे दोनों की ऑक्सीकरण क्रिया में अंतर आ जाता है। ऐल्फा क्लोरोफिल का विशिष्ट घूर्णन - 262 डिग्री और बीटा का - 267 डिग्री है। क्लोरोफिल-ए का आणविक सूत्र C55 H72 O5 N4 Mg और क्लोरोफिल-बी का C55 H70 O6 N4 Mg है।
क्लोरोफिल, में 2.6% मैग्नीशियम रहता है। इसमें लोहा या फॉस्फोरस नहीं होता। इसके जलविश्लेषण से मेथिल ऐल्कोहल और फीटोल ऐल्कोहल (C20 H400) तथा 8 पाइरोल केंद्रक प्राप्त होते हैं।
क्लोरोफिल के जलविश्लेषण से मेथिल और फीटोल ऐल्कोहलों के साथ-साथ कार्बोक्सीलिक अम्लों के लवण प्राप्त होते हैं, जिन्हें क्लोरोफिलिन कहते हैं। क्लोरोफिलिन में अब भी मैग्नीशियम रहता है, जिसके कारण उसका रंग हरा होता है। यदि क्लोरोफिल का जल विश्लेषण क्लोरोफिलेज नामक एंजाइम में किया जाय, तो जो उत्पाद प्राप्त होता है उसे क्लोरोफिलाइड कहते हैं। क्लोरोफिलाइड सूक्ष्म क्रिस्टलीय पदार्थ है, जबकि क्लोरोफिल अक्रिस्टली होता है। अम्लों के उपचार से मैग्निशियम निकल जाता है और अब जो उत्पाद प्राप्त होता है उसे पॉरफिरिन कहते हैं। पॉरफिरिन में अम्ल और क्षार दोनों के गुण होते हैं। विभिन्न अवस्थाओं में विभिन्न अभिकर्मकों के उपचार से क्लोरोफिल से अनेक उत्पाद प्राप्त हुए हैं, जिनसे पता लगता है कि क्लोरोफिल में पाइरोल केंद्रक रहते हैं। इन उत्पादों के संघटन के आधार पर क्लोरोफिल का फिशर ने एक रासायनिक सूत्र 1939 ई. में दिया था।
सेवरी
सेवरी मुंबई का एक उपनगरीय रेलवे स्थानल है।
प्रशांति एक्स्प्रेस ८४६४
प्रशांति एक्स्प्रेस 8464  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बंगलौर सिटी जंक्शन रेलवे स्टेशन (स्टेशन कोड:SBC) से 02:00PM बजे छूटती है और भुवनेश्वर रेलवे स्टेशन (स्टेशन कोड:BBS) पर 08:55PM बजे पहुंचती है। इसकी यात्रा अवधि है 30 घंटे 55 मिनट।
वडाला रोड
वडाला रोड मुंबई का एक उपनगरीय रेलवे स्थानल है।
उत्प्रेरण
जब किसी रासायनिक अभिक्रिया की गति किसी पदार्थ की उपस्थिति मात्र से बढ जाती है तो इसे उत्प्रेरण (Catalysis) कहते हैं। जिस पदार्थ की उपस्थिति से अभिक्रिया की गति बढ जाती है उसे उत्प्रेरक (catalyst) कहते हैं। उत्प्रेरक अभिक्रिया में भाग नहीं लेता, केवल क्रिया की गति को प्रभावित करता है।
औद्योगिक रूप से महत्वपूर्ण रसायनों के निर्माण में उत्प्रेरकों की बहुत बड़ी भूमिका है, क्योंकि इनके प्रयोग से अभिक्रिया की गति बढ जाती है जिससे अनेक प्रकार से आर्थिक लाभ होता है और उत्पादन तेज होता है। इसलिये उत्प्रेरण के क्षेत्र में अनुसंधान के लिये बहुत सा धन एवं मानव श्रम लगा हुआ है।
परिचय
सर्वप्रथम सन् 1835 में, बर्जीलियस ने कुछ रासायनिक क्रियाओं की और ध्यान आकृष्ट किया जिनमें कतिपय बाह्म पदार्थो की उपस्थिति में क्रिया की गति तो तीव्र हो जाती थी किंतु बाह्म पदार्थ उस क्रिया में कोई भाग नहीं लेता था। उदारहरणार्थ यदि इक्षु शर्करा (केन शुगर) को अम्लों की उपस्थिति में गरम करें तो वह बड़ी शीघ्रता से ग्लूकोस तथा फ्रुक्टोस में परिवर्तित हो जाती है। इस क्रिया में अम्ल कोई भाग नहीं लेता। वह पुन: काम में लिया जा सकता है। बर्जीलियस ने इस क्रिया को "उत्प्रेरण" की संज्ञा दी तथा उन पदार्थो को "उत्प्रेरक" (कैटालिस्ट अथवा "कैटालिटिक एजेंट") के नाम से पुकारा जिनकी उपस्थिति में क्रिया वेग से होने लगती है। ओस्टवाल्ड ने उत्प्रेरक पदार्थो की परिभाषा इस प्रकार दी है: ""उत्प्रेरक उस पदार्थ को कहते हैं जो किसी रासायनिक क्रिया के वेग को बदल दे, परंतु स्वयं क्रिया के अंत में अपरिवर्तित रहता है, अत: उसे पुन: काम में लाया जा सकता है। अधिकांश क्रियाओं में उत्प्रेरक प्रतिक्रिया की गति को बढ़ा देता है। ऐसे उत्प्रेरकों को धनात्मक उत्प्रेरक कहते है; परंतु कुछ ऐसे भी उत्प्रेरक है जो रासायनिक क्रिया की गति को मंद कर देते हैं। ऐसे उत्प्रेरक ऋणात्मक उत्प्रेरक कहलाते हैं।
उत्प्रेरण की विशेषताएँ
उत्प्रेरण की मुख्य विशेषताएँ निम्नलिखित हैं:
उत्प्रेरण क्रियाओं के प्रकार
प्राय: सभी उत्प्रेरित क्रियाओं को दो भागों में बाँटा जा सकता है: (1) समावयवी उत्प्रेरित क्रियाएँ (समावयवी उत्प्रेरण); (2) विषमावयवो उत्प्रेरित क्रियाएँ (विषमावयवी उत्प्रेरण)।
इन क्रियाओं में उत्प्रेरक, प्रतिकर्मक तथा प्रतिफल सभी एक ही अवस्था में उपस्थित होते हैं। उदाहरणार्थ, सल्फ़्यूरिक अम्ल बनाने की वेश्म विधि में सल्फर डाइआक्साइड, भाप तथा आक्सिजन के संयोग से सल्फ़्यूरिक अम्ल बनता है तथा नाइट्रिक आक्साइड द्वारा यह क्रिया उत्प्रेरित होती है। इस क्रिया में प्रतिकर्मक, उत्प्रेरक तथा प्रतिफल इसी गैसीय अवस्था में रहते हैं।
इन क्रियाओं में उत्प्रेरक, प्रतिकर्मक तथा प्रतिफल विभिन्न अवस्थाओं में उपस्थित रहते हैं। यथा, अमोनिया बनाने की हाबर-विधि में नाइट्रोजन तथा हाइड्रोजन की संयोगक्रिया की फ़ेरिक आक्साइड उत्प्रेरित करता है। सूक्ष्म निकल की उपस्थिति में वानस्पतिक तेलों का हाइड्रोजनीकरण इस प्रकार की क्रियाओं का एक अन्य उदाहरण है।
कुछ पदार्थ अपनी उपस्थिति से रासायनिक क्रिया के वेग पर प्रभाव नहीं डालते, परंतु कुछ दूसरे उत्प्रेरकों की क्रिया को प्रभावित करते हैं। इनमें से उन पदार्थो की, जो उत्प्रेरकों की क्रियाशीलता को बढ़ा देते हैं, उत्प्रेरकवर्धक तथा उन पदार्थो को, जो उत्प्रेरकों की क्रियाशीलता कम कर देते हैं, उत्प्रेरकविरोधी या उत्प्रेरक विष कहते हैं।
आत्म उत्प्रेरक-कुछ प्रतिक्रियाएँ ऐसी भी ज्ञात हैं जिनमें प्रतिक्रया से ही उत्पन्न कोई पदार्थ प्रतिक्रिया के लिए उत्प्रेरक का कार्य करता है। उदाहरणार्थ, एथिल ऐसिटेट के जलविच्छेदन में जो ऐसीटिक अम्ल प्राप्त होता है, वही एस्टर के जलविच्छेदन की क्रिया को उत्प्रेरित करता है।
उत्प्रेरण के सिद्धांत
यद्यपि उत्प्रेरण को समझने समझाने के लिए बहुत पहले से अध्ययन होते चले आ रहे हैं, तथापि इस विषय में अभी अंतिम निष्कर्ष नहीं निकला है। वैज्ञानिक इसपर एकमत हैं कि सभी उत्प्रेरक एक ही सिद्धांत के अनुसार क्रिया नहीं करते। उत्प्रेरण की व्यवस्था के लिए दो सिद्धांत काम में लाए जाते हैं- (1) मध्यवर्ती यौगिक सिद्धांत; (2) अधिशोषण सिद्धांत।
1. मध्यवर्ती यौगिक सिद्धांत- यह उत्प्रेरण की व्याख्या के लिए एक रासायनिक सिद्धांत है। इसके अनुसार उत्प्रेरक पहले प्रतिकर्मकों में से एक के साथ क्रिया करके एक मध्यवर्ती अस्थायी यौगिक बनाता है; फिर वह मध्यवर्ती अस्थायी यौगिक दूसरे प्रतिकर्मकों से क्रिया करके प्रतिफल देता है तथा उत्प्रेरक पुन: अपनी पूर्वावस्था में आ जाता है। इसके अनुसार प्रतिकर्मकों "क" तथा "ख" की संयोजनक्रिया उत्प्रेरक "ग" की उपस्थिति में निम्नलिखित प्रकार से प्रकट की जाती है:
क्रिया के अंत तक यही क्रम चलता रहता है।
2. अधिशोषण सिद्धांत- यह उत्प्रेरण की व्याख्या के लिए भौतिक सिद्धांत है। इस सिद्धांत के अनुसार प्रतिकर्मक उत्प्रेरक के तल पर घनीभूत हो जाते हैं। इस प्रकार उत्प्रेरक तल पर प्रतिकर्मकों की सांद्रता बढ़ जाने से मात्रा-अनुपाती-नियम के अनुसार क्रिया का वेग बढ़ जाता है।
अब उपर्युक्त दोनों सिद्धांतों को मिलाकर एक नया सिद्धांत प्रतिपादित किया गया है। इसके अनुसार उत्प्रेरक पदार्थ के तल पर कुछ सक्रिय केंद्र होते हैं। इन केंद्रों में अणुओं या परमाणुओं को अधिशोषित करने की क्षमता होती है। अत: धातु के तल पर प्रतिकर्मकों के घनी भूत होने से साद्रंता तो बढ़ती ही है, जिसके कारण क्रियावेग में वृद्धि होती है, साथ ही इन सक्रिय केंद्रों पर प्रतिकर्मक इनके साथ अस्थायी यौगिक भी बना लेते हैं, जो मध्यवर्ती यौगिक सिद्धांत के अनुसार उत्प्रेरण का कार्य करते हैं।
प्रकिण्वों द्वारा उत्प्रेरण
प्रकिण्व जटिल जैविक पदार्थ होते हैं जो पौधों या प्राणियों से प्राप्त किए जाते हैं। ये अधिकांश प्रतिक्रियाओं में अत्युत्म उत्प्रेरक सिद्ध हुए हैं। पेड़ पौधों में होनेवाली लगभग सभी क्रियाओं में एंजाइम उत्प्रेरक का कार्य करते हैं। इसके अतिरिक्त हमारे शरीर में होनेवाली क्रियाओं, विशेषता भोजन के पाचन में भी प्रकिण्व उत्प्रेरक का काम करते हैं। or ek or
उपयोग
औद्योगिक तथा रासायनिक क्रियाक्षेत्र में उत्प्रेरक बहुत ही उपयोगी सिद्ध हुए हैं। नाइट्रोजन का स्थिरीकरण उत्प्रेरित क्रियाओ का एक साधारण उदाहरण है। पेड़ पौधों के लिए स्थायी नाइट्रोजन की उपलब्धि नाइट्रेट या अमोनिया के रूप में होती है। नाइट्रोजन के ये दोनों ही रूप उत्प्रेरको की सहायता से निर्मित होते रहते हैं।
द्वितीय महायुद्ध के समय लगभग समस्त विश्व में मोटर आदि वाहनों को चलाने में जो ईधन काम में लाया जाता था वह सब उत्प्रेरकों की सहायता से ही तैयार किया जाता था। उत्प्रेरण द्वारा पेट्रोलियम से बहुत से ऐसे पदार्थ बनाए जाते थे जो ईधन के रूप में काम में लाए जाते थे। इसके अतिरिक्त उत्प्रेरित क्रियाओं का अन्य महत्व भी है, उदाहरणत: ब्यूटाडाईन तथा स्टाईरीन से संश्लिष्ट रबर बनाने, गंधकाम्ल के निर्माण, तथा सूक्ष्म खंडित निकल की उपस्थिति में वानस्पतिक तेलों के हाइड्रोजनीकरण द्वारा वनस्पति घी के निर्माण में, इत्यादि।
प्रथम स स एक्स्प्रेस ११०५
प्रथम स स एक्स्प्रेस 1105  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बैरकपुर रेलवे स्टेशन (स्टेशन कोड:BP) से 07:55AM बजे छूटती है और झाँसी जंक्शन रेलवे स्टेशन (स्टेशन कोड:JHS) पर 08:45AM बजे पहुंचती है। इसकी यात्रा अवधि है 24 घंटे 50 मिनट।
अमेरिका का दूतावास, नई दिल्ली
नई दिल्ली में संयुक्त राज्य अमेरिका का दूतावास भारत गणराज्य में संयुक्त राज्य अमेरिका का राजनयिक मिशन है। दूतावास का नेतृत्व भारत में अमेरिकी राजदूत करते हैं। दूतावास परिसर नई दिल्ली के राजनयिक एन्क्लेव चाणक्यपुरी में 28 एकड़ भूमि पर स्थित है, जहां अधिकांश दूतावास स्थित हैं। दूतावास को भूटान से भी मान्यता प्राप्त है, जिसके साथ संयुक्त राज्य अमेरिका का कोई औपचारिक संबंध नहीं है।
इतिहास
दूतावास को अमेरिकी वास्तुकार एडवर्ड ड्यूरेल स्टोन द्वारा डिजाइन किया गया था, जो येल विश्वविद्यालय में वास्तुकला के प्रोफेसर और रेडियो सिटी म्यूजिक हॉल के डिजाइनर थे। दूतावास की योजना 1950 के दशक की शुरुआत में शुरू हुई और परिसर में चांसरी, रूजवेल्ट हाउस (अमेरिकी राजदूत का आधिकारिक निवास), कार्यालय स्थान और रहने की जगह शामिल है और यह नई दिल्ली में स्थित है।
संरचना की आधारशिला 1 सितंबर, 1956 को संयुक्त राज्य अमेरिका के मुख्य न्यायाधीश अर्ल वॉरेन द्वारा रखी गई थी। इस इमारत की लागत $ 2,000,000 थी और पूर्व महाराजा के महल को बदल दिया गया था जहाँ पहले अमेरिकी दूतावास था। वारेन ने कहा कि उन्हें उम्मीद है कि दूतावास "शांति का मंदिर" बन जाएगा और अमेरिकी विदेश विभाग के निर्देश के बाद निर्मित पहली समकालीन अमेरिकी इमारत बन गई है कि विदेशी इमारतों को "सांस्कृतिक, स्थापत्य और जलवायु परिस्थितियों के अनुरूप होना चाहिए।"
दूतावास औपचारिक रूप से 5 जनवरी, 1959 को भारतीय प्रधान मंत्री जवाहरलाल नेहरू और अन्य गणमान्य व्यक्तियों की उपस्थिति में खोला गया था। उद्घाटन समारोह के बाद, भारत में अमेरिकी राजदूत एल्सवर्थ बंकर ने कहा, "मेरे लिए यह इमारत इस बात का प्रतीक है कि हमारे दोनों देशों के सहयोग से क्या हासिल किया जा सकता है। शुरू से अंत तक यह एक संयुक्त उद्यम रहा है।"  इसके उद्घाटन पर, द न्यूयॉर्क टाइम्स ने दूतावास को "शायद दुनिया में सबसे सुंदर" कहा।
फरवरी 2020 में दूतावास के मैदान के अंदर यौन उत्पीड़न की एक घटना हुई जब भारतीय पुलिस ने खुलासा किया कि 5 साल की बच्ची के साथ बलात्कार किया गया था। अमेरिकी दूतावास कथित कदाचार से बहुत परेशान था, उसने तुरंत कार्यवाही की और मामले को दिल्ली पुलिस के ध्यान में लाया। दिल्ली पुलिस के अनुसार, मुकदमे की तारीख लंबित रहने के कारण आरोपी को गिरफ्तार कर लिया गया और उस पर बलात्कार का आरोप लगाया गया।
कॉम्प्लेक्स वर्तमान में वीस / मैनफ्रेडी द्वारा एक प्रमुख नवीनीकरण के दौर से गुजर रहा है, जिसमें 201 9 में नए डिजाइन की घोषणा की जा रही है और जनवरी 2021 में ग्राउंडब्रैकिंग हो रही है। मूल चांसरी भवन उपयोग में रहना है क्योंकि योजना वर्तमान भवनों को पुनर्स्थापित करने के साथ-साथ नई संरचनाओं का निर्माण भी करेगी। निर्माण 2027 तक समाप्त होने की उम्मीद है।
भारत में अमेरिकी वाणिज्य दूतावास
संयुक्त राज्य अमेरिका के मुंबई, चेन्नई, कोलकाता और हैदराबाद में भी वाणिज्य दूतावास हैं, जो सभी नई दिल्ली में अमेरिकी दूतावास से जुड़े हैं।
ध्यान माखीजा
ध्यान माखीजा का जन्म १९५२ में बिहार के धनबाद जिले में हुआ।
ध्यान माखीजा ने बनारस हिन्दू विश्वविद्यालय से अपनी शिक्षा पूर्ण की।
प्रमुख कृतियाँ :-
पुरुष्कार :- ध्यान माखीजा को मानव संसाधन मंत्रालय भारत सरकार द्वारा पुरुष्कृत किया गया है।
ध्यान माखीजा अपने यथार्थवादी लेखन के लिए पहचाने जाते हैं।
राम शर्मा
परिचय
पण्डित श्रीराम शर्मा आचार्य का जन्म आश्विन कृष्ण त्रयोदशी विक्रमी संवत् १९६७ (२० सितम्बर १९११) को उत्तर प्रदेश के आगरा जनपद के आँवलखेड़ा ग्राम में (जो जलेसर मार्ग पर आगरा से पन्द्रह मील की दूरी पर स्थित है) हुआ था। उनका बाल्यकाल व कैशोर्य काल ग्रामीण परिसर में ही बीता। वे जन्मे तो थे एक जमींदार घराने में, जहाँ उनके पिता श्री पं. रूपकिशोर जी शर्मा आस-पास के, दूर-दराज के राजघरानों के राजपुरोहित, उद्भट विद्वान, भगवत् कथाकार थे, किन्तु उनका अंतःकरण मानव मात्र की पीड़ा से सतत् विचलित रहता था। साधना के प्रति उनका झुकाव बचपन में ही दिखाई देने लगा, जब वे अपने सहपाठियों को, छोटे बच्चों को अमराइयों में बिठाकर स्कूली शिक्षा के साथ-साथ सुसंस्कारिता अपनाने वाली आत्मविद्या का शिक्षण दिया करते थे।
दुध्पा
दुध्पा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
राम शर्मा
परिचय
जाति-पाँति का कोई भेद नहीं। जातिगत मूढ़ता भरी मान्यता से ग्रसित तत्कालीन भारत के ग्रामीण परिसर में अछूत वृद्ध महिला की जिसे कुष्ठ रोग हो गया था, उसी के टोले में जाकर सेवा कर उनने घरवालों का विरोध तो मोल ले लिया पर अपना व्रत नहीं छोड़ा। उन्होंने किशोरावस्था में ही समाज सुधार की रचनात्मक प्रवृत्तियाँ चलाना आरंभ कर दी थीं। औपचारिक शिक्षा स्वल्प ही पायी थी। किन्तु, उन्हें इसके बाद आवश्यकता भी नहीं थी क्योंकि, जो जन्मजात प्रतिभा सम्पन्न हो वह औपचारिक पाठ्यक्रम तक सीमित कैसे रह सकता है। हाट-बाजारों में जाकर स्वास्थ्य-शिक्षा प्रधान परिपत्र बाँटना, पशुधन को कैसे सुरक्षित रखें तथा स्वावलम्बी कैसे बनें, इसके छोटे-छोटे पैम्पलेट्स लिखने, हाथ की प्रेस से छपवाने के लिए उन्हें किसी शिक्षा की आवश्यकता नहीं थी। वे चाहते थे, जनमानस आत्मावलम्बी बने, राष्ट्र के प्रति स्वाभिमान उसका जागे, इसलिए गाँव में जन्मे। इस लाल ने नारी शक्ति व बेरोजगार युवाओं के लिए गाँव में ही एक बुनताघर स्थापित किया व उसके द्वारा हाथ से कैसे कपड़ा बुना जाय, अपने पैरों पर कैसे खड़ा हुआ जाय-यह सिखाया।
महामना मदनमोहन मालवीय ने उन्हें काशी में गायत्री मंत्र की दीक्षा दी थी। इसके बाद वे अपने घर की पूजास्थली में नियमित उपासना करते रहते थे। कहते हैं कि पंद्रह वर्ष की आयु में वसन्त पंचमी की वेला में सन् १९२६ में उनकी गुरुसत्ता का आगमन हुआ।
उन्होने युग निर्माण के मिशन को गायत्री परिवार, प्रज्ञा अभियान के माध्यम से आगे बढ़ाया। वह कहते थे कि अपने को अधिक पवित्र और प्रखर बनाने की तपश्चर्या में जुट जाना- जौ की रोटी व छाछ पर निर्वाह कर आत्मानुशासन सीखना। इसी से वह सार्मथ्य विकसित होगी जो विशुद्धतः परमार्थ प्रयोजनों में नियोजित होगी।
भारतीय स्वतंत्रता आंदोलन में सहभागिता
स्वतंत्रता की लड़ाई के दौरान कुछ उग्र दौर भी आये, जिनमें शहीद भगत सिंह को फाँसी दिये जाने पर फैले जनआक्रोश के समय श्री अरविन्द के किशोर काल की क्रान्तिकारी स्थिति की तरह उनने भी वे कार्य किये, जिनसे आक्रान्ता शासकों प्रति असहयोग जाहिर होता था। नमक आन्दोलन के दौरान वे आततायी शासकों के समक्ष झुके नहीं, वे मारते रहे परन्तु, समाधि स्थिति को प्राप्त राष्ट्र देवता के पुजारी को बेहोश होना स्वीकृत था पर आन्दोलन के दौरान उनने झण्डा छोड़ा नहीं जबकि, फिरंगी उन्हें पीटते रहे, झण्डा छीनने का प्रयास करते रहे। उन्होंने मुँह से झण्डा पकड़ लिया, गिर पड़े, बेहोश हो गये पर झण्डे का टुकड़ा चिकित्सकों द्वारा दाँतों में भींचे गये टुकड़े के रूप में जब निकाला गया तक सब उनकी सहनशक्ति देखकर आश्चर्यचकित रह गये। उन्हें तब से ही आजादी के मतवाले उन्मत्त श्रीराम मत्त नाम मिला। अभी भी भी आगरा में उनके साथ रहे या उनसे कुछ सीख लिए अगणित व्यक्ति उन्हें मत्त जी नाम से ही जानते हैं। लगानबन्दी के आकड़े एकत्र करने के लिए उन्होंने पूरे आगरा जिले का दौरा किया व उनके द्वारा प्रस्तुत वे आँकड़े तत्कालीन संयुक्त प्रान्त के मुख्यमंत्री श्री गोविन्द वल्लभ पंत द्वारा गाँधी जी के समक्ष पेश किये गये। बापू ने अपनी प्रशस्ति के साथ वे प्रामाणिक आँकड़े ब्रिटिश पार्लियामेन्ट भेजे, इसी आधार पर पूरे संयुक्त प्रान्त के लगान माफी के आदेश प्रसारित हुए। कभी जिनने अपनी इस लड़ाई के बदले कुछ न चाहा, उन्हें सरकार ने अपने प्रतिनिधि के साथ सारी सुविधाएँ व पेंशन दिया, जिसे उनने प्रधानमंत्री राहत फण्ड के नाम समपित कर दी। वैरागी जीवन का, सच्चे राष्ट्र संत होने का इससे बड़ा प्रमाण क्या हो सकता है?
१९३५ के बाद उनके जीवन का नया दौर शुरू हुआ जब गुरुसत्ता की प्रेरणा से वे श्री अरविन्द से मिलने पाण्डिचेरी, गुरुदेव रवीन्द्रनाथ टैगौर से मिलने शांति निकेतन तथा बापू से मिलने साबरमती आश्रम, अहमदाबाद गये। सांस्कृतिक, आध्यात्मिक मंर्चों पर राष्ट्र को कैसे परतंत्रता की बेड़ियों से मुक्त किया जाय, यह र्निदेश लेकर अपना अनुष्ठान यथावत् चलाते हुए उन्होंने पत्रकारिता के क्षेत्र में प्रवेश किया, जब आगरा में 'सैनिक' समाचार पत्र के कार्यवाहक संपादक के रूप में श्रीकृष्णदत्त पालीवाल जी ने उन्हें अपना सहायक बनाया।
श्री गणेशशंकर विद्यार्थी के प्रभाव से राजनीति में प्रवेश करने के बाद शर्माजी धीरे-धीरे महात्मा गांधी के अत्यन्त निकट हो गए थे। 1942 से पूर्व के आठ-दस वर्षों तक वे प्रति वर्ष दो मास सेवाग्राम में गांधीजी के पास रहा करते थे। बापू का उन पर अटूट विश्वास था। आचार्य कृपलानी, श्री पुरुषोत्तमदास टंडन, पं. गोविंदवल्लभ पंत, डॉ. कैलासनाथ काटजू आदि नेताओं के साथ उनके घनिष्ठ संबंध थे। 1942 के भारत छोड़ो आन्दोलन के समय शर्माजी को उत्तर प्रदेश (तत्कालीन संयुक्त प्रांत) तथा मध्य प्रदेश का प्रभारी नेता नियुक्त किया गया था। इसके पूर्व मैनपुरी षड्यंत्र केस में उनका सहयोग रहा था। विचारों तथा कर्मों से क्रांतिकारी शर्माजी 1942 के आगरा षड्यंत्र केस के प्रमुख अभियुक्त थे। इस मुकदमे में 14 अभियुक्त थे। शर्माजी के बड़े पुत्र रमेशकुमार शर्मा, उनकी बेटी कमला शर्मा के साथ उनके बड़े भाई पं. बालाप्रसाद शर्मा पकड़े गए थे। अंत में 1945 में सब लोग जेल से रिहा हुए। गिरफ्तारी और जेल-प्रवास के दौरान शर्माजी के तीन पुत्रों की मृत्यु हो गई और पुलिस की मारपीट के कारण उनका एक कान भी फट गया था। जेल से छूटने के बाद वे सीधे गांधीजी के पास गए थे।
महात्मा गांधी की हत्या के बाद वे लेखन कार्य में ही अधिक रत रहे। भारत की आजादी के बाद उन्होंने गांधी के विचारों को धरातल पर उतारने की कोशिश की। 1971 में आगरा-मथुरा की जगह उन्होंने हरिद्वार अपनी कर्मभूमि के रूप में को चुना। शांतिकुंज के रूप में आज यह संस्था वटवृक्ष के रूप में खड़ी है। आध्यात्मिक साधना के साथ मानव को शिक्षित, संस्कारवान, स्वावलंबी और सजग नागरिक बनाने का कार्य इस संस्था में किया जा रहा है। यहां वृक्षारोपण, पर्यावरण संरक्षण, स्वास्थ, स्वच्छता अभियान, दहेज विरोधी अभियान, आदर्श विवाह, युवा जागृति अभियान, निर्मल गंगा जन अभियान, कृषि संवर्धन अभियान, कुटीर उद्योग संरक्षण-संवर्धन अभियान जैसे कई सामाजिक अभियान चलाए जा रहे हैं। भारतीय संस्कृति में आई कुरीतियों के खिलाफ शांतिकुंज ने पूरे देश में अभियान छेड़ा। जाति-प्रथा को तोड़ने और नारी जागरण के क्षेत्र में क्रांतिकारी काम किए। नारी जागरण की शुरुआत श्रीराम शर्मा ने अपने घर से की। उन्होंने अपनी पत्नी और बेटी को गायत्री मंत्र से दीक्षित किया और उनका यज्ञोपवित संस्कार करवाया। उस वक्त महिलाओं के लिए गायत्री मंत्र का जाप करना और यज्ञोपवित धारण करना सनातन धर्म में वर्जित था।
आचार्य ने सनातन धर्म में कर्मकांड कराने वाले पुरोहितों की परिभाषा बदल डाली। हिंदू धर्म में धार्मिक कर्मकांड कराने का अधिकार केवल ब्राह्मणों को ही है। लेकिन आचार्यश्री ने इस प्रथा को जाति-उन्मूलन अभियान चलाकर तोड़ा। आदिवासियों, पिछड़ों, दलितों और समाज के अन्य उपेक्षित वर्गों को वैदिक कर्मकांड की शिक्षा-दीक्षा देकर उन्हें पुरोहित के रूप में स्थापित किया। आज शांतिकुंज में विभिन्न जातियों से जुड़े लोग वैदिक कर्मकांड कराने वाले पुरोहित के रूप में देखे जा सकते हैं।
युवकों में छात्र जीवन से ही भारतीय वैदिक संस्कृति का बीजारोपण करने के लिए शांतिकुंज भारतीय संस्कृति ज्ञान परीक्षा का आयोजन हर वर्ष देश के सभी स्कूल-कॉलेजों में करवाता है। इसके अतिरिक्त शांतिकुंज में अध्यापक शिक्षण सत्र, परिवार निर्माण सत्र, संगीत साधना शिविर, तीर्थ सेवन सत्र, योग और साधना सत्र निरंतर चलते रहते हैं। सामूहिक विवाह, सामूहिक यज्ञोपवित और सामूहिक मुंडन समारोह शांतिकुंज में कराए जाते हैं।
1994 में श्रीराम शर्मा के उत्तराधिकारी के रूप में उनके दामाद डाक्टर प्रणव पंड्या ने संस्था की कमान संभाली और 2002 में डॉक्टर पंड्या ने शांतिकुंज को नई दिशा देने के लिए देव संस्कृति विश्वविद्यालय की स्थापना की। इस विश्वविद्यालय में वैदिक संस्कृति से जुड़े ऋषियों के साथ-साथ आधुनिक विषय भी पढ़ाए जाते हैं। डॉक्टर पंड्या मूलत: गुजरात के रहने वाले हैं। उनकी शिक्षा-दीक्षा मध्य प्रदेश में हुई। वे बीएचईएल भोपाल और हरिद्वार में एमबीबीएस मेडिसिन चिकित्सक रहे।
आज शांतिकुंज सामाजिक परिर्वतन को लेकर आचार्यश्री के आदर्श वाक्यों – मानव मात्र एक समान, नर और नारी एक समान, जाति वंश एक समान, हम बदलेंगे युग बदलेगा, हम सुधरेंगे युग सुधरेगा, अपना सुधार संसार की सबसे बड़ी सेवा है, को लेकर पूरे संसार को बदलने के अभियान में जुटा है। गायत्री साधना और यज्ञ साधना का वैज्ञानिक महत्त्व लोगों को समझाने के लिए ब्रह्मवर्चस्व शोध संस्थान की स्थापना की गई। आज शांतिकुंज भारतीय संस्कृति के प्रति गहरी आस्था रखने वाले लोगों के लिए श्रद्धा का प्रमुख केंद्र बना हुआ है।
२ जून १९९० को आपका देहावसान हो गया। सन १९९१ में भारत सरकार ने उनकी स्मृति में एक डाक टिकट जारी किया।